‘‘ઝૂનોસીસ’’ એટલે પ્રાણીઓના સંસર્ગ વડે માનવશરીરમાં દાખલ થતા તત્‍વો. માણસો અને પ્રાણીઓનો સંબંધ પરાપૂર્વથી ચાલ્‍યો આવે છે. આ બંને સજીવો પરસ્‍પરની જરૂરતો માટે એકબીજા પર નિર્ભર રહે છે, આથી બંને વચ્‍ચે કોઇ ને કોઇ સ્‍વરૂપે સંપર્ક અને સંસર્ગ ચાલુ જ રહે છે. જયાં સુધી વિજ્ઞાન તથા ટેકનોલોજીની શોધ-ખોળ થઇ નહોતી, ત્‍યાં સુધી પ્રાણીઓમાંથી માનવોમાં પ્રસરતા રોગો વિષે કોઇ જાણકારી પ્રાપ્‍ય નહોતી. પરંતુ તમામ ક્ષેત્રોમાં આવેલી વૈજ્ઞાનિક ક્રાંતિએ માનવો-પ્રાણીઓના સહજીવનને પણ આવરી લીધું, જેના થકી આપણને એવા રોગોની માહિતી મળી કે જે આપણી આસપાસ વસતા પ્રાણીઓના સાહચર્યને લીધે આપણા શરીરમાં પ્રવેશતા હોય.